open-index/open-wikipedia-markdown huggingface dataset:
Չիպիոնա

**Չիպիոնա** (իսպաներեն՝ **Chipiona**), քաղաք և համայնք Իսպանիայի հարավում` Կադիսի պրովինցիայում, Ատլանտյան օվկիանոսի ափին։ 2012 թվականին անցկացված մարդահամարի տվյալներով քաղաքն ուներ 18,849 բնակիչ, բայց այդ թիվը ամառային արձակուրդների ժամանակ մեծապես աճում է։ Բնակավայրն զբաղեցնում է 33 քառակուսի կիլոմետր տարածք։ Տեղանքը հարթավայրային է (գտնվում է Գվադալկիվիր գետի հովտում), առավելագույն բարձրությունը ծովի մակերևույթից չորս մետր է։ Հյուսիս-արևմուտքում համայնքը սահմանայցում է Սանլուկար դե Բառամեդա համայնքին, հարավ-արևելքում՝ Ռոտայի նավահանգստին։

Չիպիոնան անվանի երգիչ Ռոսիո Խուրադոյի ծննդավայրն է։ Քաղաքը հայտնի է նաև իր նշանավոր փարոսով և մուսկատ տեսակի գինու մի քանի տարատեսակների արտադրությամբ։

## Տեսարժան վայրեր
*Չիպիոնայի խորհրդանիշ-հուշարձանը նշանավոր փարոսն է, որն ունի 69 մետր բարձրություն և այդ ցուցանիշով առաջինն է Իսպանիայում, երրորդը՝ Եվրոպայում և հինգերորդը՝ ամբողջ աշխարհում։ Կառուցվել է 1867 թվականին՝ դեռ հնագույն ժամանակներում հռոմեական կոնսուլ Կվինտուս Սերվիլիուս Կաեպիոնի կարգադրությամբ այստեղ հիմնված փարոսի տեղում (ի դեպ, հենց այդ կոնսուլի անունից էլ ծագել է քաղաքի անվանումը)։ Պունտա դել Պեռոյում վեր խոյացող փարոսը կառուցվել է, որպեսզի օվկիանոսից Գվադալկիվիր գետը մուտք գործող նավերին օգնի խույս տալու Սալմեդինա ժայռին բախվելուց։
*Քաղաքի տեսարժան վայրերից է Ռեգլայում գտնվող Աստվածամոր սրբավայրը, որի ներկայիս շենքը կառուցվել է քսաներորդ դարի սկզբներին, ֆրանցիսկյան միսիոներական համայնքի կողմից, դուքս Մոնտպենսիրի աջակցությամբ։ Սրբավայրը կառուցվել է տասնչորսերորդ դարում հիմնված ամրոցի տեղում. ամրոցի տերը՝ Պոնսե դե Լեոնը, 1399 թվականին այն ընծայել է սուրբ Ավգուստինի անապատականներին, որպեսզի վերափոխեն եկեղեցու։
*Չիպիոնայի ամրոցը, որտեղ ներկայումս գործում է «**Կադիսն ու նոր աշխարհը**» թանգարանը։ 
*Մուսկատի թանգարանը, որ բացվել է 2012 թվականին, «Կաթոլիկ գյուղատնտես» կոոպերատիվի տարածքում։ 
* Օ-ի Աստվածամոր եկեղեցին, որ կառուցվել է 1578 թվականին և Լիսաբոնի ավերիչ երկրաշարժից մեծապես վնասված լինելու պատճառով 1794 թվականին վերակառուցվել։

Չիպիոնայի նավահանգիստը, որի ընդարձակման ուղղությամբ ներկայումս նույնպես աշխատանքներ են տարվում։

## Ժողովրդագրություն
Աղբյուր՝Իսպանիայի ազգային վիճակագրական ինստիտուտ INE (Spain)

## Տես նաև
Չիպիոնայի փարոս

## Ծանոթագրություններ

## Պատկերասրահ

Santuarioregla 201510002.jpg|Ռեգլայի Աստվածամոր սրբավայրը
Castillo, Chipiona, España, 2015-12-08, DD 08.JPG|Չիպիոնայի ամրոցը
Casa típica, Chipiona, España, 2015-12-08, DD 10.JPG|Casa típica.|Տիպական առանձնատուն Չիպիոնայում
Iglesia de Nuestra Señora de la O, Chipiona, España, 2015-12-08, DD 01.JPG|Օ-ի Աստվածամոր եկեղեցին
Leuchtturm-Chipiona TagundNacht.jpg|Չիպիոնայի փարոսը ցերեկը և գիշերով


## Արտաքին հղումներ
* Չիպիոնայի քաղաքապետարան
* Sistema de Información Multiterritorial de Andalucía: Chipiona
* Patrimonio cultural de Chipiona en la base de datos del Patrimonio Inmueble de Andalucía. Instituto Andaluz del Patrimonio Histórico
* Չիպիոնայի զբոսաշրջային ուղեցույց
* Չիպիոնայի լուսանկարներ 

Կատեգորիա:Բնակավայրեր այբբենական կարգով
Կատեգորիա:Իսպանիայի աշխարհագրություն
Կատեգորիա:Իսպանիայի բնակավայրեր
Վիկինգներ (1-ին եթերաշրջան)

**Վիկինգներ**, պատմական դրամատիկ հեռուստասերիալ է, որը գրվել և ստեղծվել է Մայքլ Հերստի կողմից։ Շարքը լայնորեն հետևում է վիկինգների լեգենդար առաջնորդ Ռագնար Լոդբրոքի և նրա թիմի սխրանքներին, իսկ ավելի ուշ՝ իր որդիներին։ Առաջին եթերաշրջանի պրեմիերան տեղի է ունեցել 2013 թվականի մարտի 3-ին Կանադայում և ավարտվել է 2013 թվականի ապրիլի 28-ին, որը բաղկացած է 9 սերիաներից։ Այն սկսվում է 793 թվականին՝ վիկինգների դարաշրջանի սկզբից, Լինդիսֆարնի արշավանքով, հետագայում Ռագնարի յարլ դառնալուն և Անգլիայի վրա արշավելու նրա ցանկությանը։

## Դերերում
### Գլխավոր դերեր

### Երկրորդական անձնակազմ

## Էպիզոդների ցանկ
### Եթերաշրջան 1 (2013)

## Արձագանք
Առաջին սեզոնը ստացել է 81 % վարկանիշ *Rotten Tomatoe*s կայքում՝ 6.9 /10 միջին վարկանիշով, կայքի կոնսենսուսն ասում է. «Վիկինգներ»-ը փոխանցում են պատմական արժանապատվությունը առանց բռնության, ռոմանտիկայի և վառ վիզուալ էֆեկտների միջոցով»։ IGN-ն «Վիկինգներ»-ի առաջին մրցաշրջանին 7.0 միջին վարկանիշ է տվել՝ հայտարարելով. «Այն ժամանակ, երբ պատմության պահերը մեզ թվում էին հապճեպ և սակավ, «Վիկինգներ»-ը, միևնույն է, մեզ տվեցին լավ առաջին եթերաշրջան»։

## Ծանոթագրություններ

Կատեգորիա:Անգլերեն հեռուստասերիալներ
Ժորժ Կարպանտիե

**Ժորժ Կարպանտիե** (, ), ֆրանսիացի պրոֆեսիոնալ բռնցքամարտիկ, Եվրոպայի և աշխարհի չեմպիոն։

## Կենսագրություն
Ծնվել է 1894 թվականի հունվարի 12-ին Լևենում՝ աղքատ աշխատողի ընտանիքում։ Նրանց կյանքը կապված էր ածուխի հանքերի հետ։

Սպորտով սկսել է զբաղվել 12 տարեկան հասակում։ Սկզբնական շրջանում հանդես է եկել ֆրանսիական սավատ ոճի  բռնցքամարտում։ 14 տարեկանից սկսել է հանդես գալ  անգլիական բռնցքամարտի մրցամարտերին։

17 տարեկան հասակում սկսել է հանդես գալ սիրողական ռինգում։ Նա այդ տարիքում շրջանցել է այն կանոնը, որ միայն 21 տարին լրացած բռնցքամարտիկները կարող են դառնալ պրոֆեսիոնալ։

4 քաշային կարգում դարձել է Եվրոպայի չեմպիոն.  կիսամիջին քաշային ՝ 1911-1912 թվականներ, միջին քաշային՝ 1911-1912 թվականներ, միջին ծանր քաշային՝ 1912-1913 թվականներ, ծանր քաշային՝ 1913-1922 թվականներ։ Եղել է աշխարհի չեմպիոն միջին ծանր քաշային կարգում 1920-1922 թվականներին։

Ֆրանսիական բանակում մասնակցել է Առաջին համաշխարհային պատերազմին։ Եղել է օդաչու։ Պարգևատրվել է Մարտական ծառայության մեդալ (Ֆրանսիա) և Մարտական խաչով (Ֆրանսիա)։ 
left|thumb|270px|Օդաչու Ժորժ Կարպանտիեն 1915 թվականի հունիսի 20-ին
1921 թվականին որոշում է ընդունել դառնալ աշխարհի բացարձակ չեմպիոն և մենամարտել Ջեկի Դեմպսիի հետ։ Երկրորդ ռաունդում ծանր  վնասվածք է ստացել, բայց շարունակել է պայքարը։ Չորրորդ ռաունդում նոկաուտի է ենթարկվել, բայց կարողացել է պահպանել աշխարհի չեմպիոնի տիտղոսը միջին ծանր քաշային կարգում։ 1922 թվականի սեպտեմբերի 24-ին կորցրել է այդ տիտղոսը, նոկաուտի ենթարկվելով սենեգալցի Բատտլինգու Սիկիի կողմից։ Մի քանի ամիս անց առանց մարտի աշխարհի չեմպիոնի տիտղոսը անցնում է Կարպանտիեին, որովհետև Սիկին հաջորդ մարտում խախտել էր կանոնները և որակազրկվել։ Սակայն Սիկին դատարան է դիմել և վերադարձրել աշխարհի չեմպիոնի կոչումը։

Ավարտելով իր բռնցքամարտի կարիերան, Կարպանտիեն ռեստորան է բացել Փարիզում։
Մահացել է 81 տարեկանում՝ 1975 թվականի ապրիլի 28-ին՝ սրտի կաթվածից։

## Հիշատակ
Ֆրանսիայի մի քանի փողոց և մարզադաշտ կրում են նրա անունը։ Նրա անունով է կոչվում նաև   Ժորժ Կարպանտիեի մարզական սրահը, որը գտնվում է Փարիզի 13-րդ շրջանում։

## Հետաքրքիր փաստեր
«Խոլորձ» մականունը նա ստացել է այդ ծաղիկների հանդեպ ունեցած հակումից։ Կարպանտիեն հաճախ էր դրանք կրում իր կոստյումի դարձածալերում։

Իր կարիերայի վաղ շրջանում եղել է նաև ռինգի մրցավար։ 1915 թվականին եղել է Ջեկ Ջոնսոնի և Ֆրենկ Մորանի միջև տեղի ունեցած մարտի մրցավարը։ Նրանք պայքարում էին ծանր քաշային կարգում աշխարհի չեմպիոնի տիտղոսի համար։

Նկարահանվել է կինոյում։ Ամենահայտնի դերը եղել է ամերիկյան «Հրաշք մարդը» գեղարվեստական ֆիլմում՝ 1920 թվականին։

1920 թվականին գրել է «Դարչնագույն բուի եղբայրները» գիրքը, որը թարգմանվել է մի քանի լեզուներով։

## Տեսանյութ
* [Կարպանտիե — «Խոլորձ».](https://www.youtube.com/watch?v=d4peztFYCMA Ժորժ)

## Ծանոթագրություններ

## Արտաքին հղումներ
*Бокс во Франции в лице Жоржа Карпантье
*Карпантье Жорж

Կատեգորիա:Մարզիկներ այբբենական կարգով
Կատեգորիա:Ֆրանսիացի բռնցքամարտիկներ
Կատեգորիա:Ֆրանսիացի կինոդերասաններ
Կատեգորիա:Աշխարհի չեմպիոններ
Կատեգորիա:Բռնցքամարտիկներ այբբենական կարգով
Բարի իրիկուն, վշտալի մայրեր…

**«Բարի իրիկուն, վշտալի մայրեր…»**, Հովհաննես Թումանյանի ստեղծագործություններից, գրության թվականը ստույգ հայտնի չէ։

## Պատմություն
Բովանդակությունից ենթադրվում է, որ գրվել է առաջին համաշխարհային պատերազմի ժամանակ։

Եղիշե Չարենցի անվան գրականության և արվեստի թանգարանի Հովհաննես Թումանյանի ֆոնդի 70-րդ համարում պահվել է մեկ սևագիր-ինքնագիր, որն անավարտ է և բազմաթիվ ուղղումներով։

Առաջին անգամ տպագրվել է  Հովհաննես Թումանյանի երկերի լիակատար ժողովածուի գիտական հրատարակության առաջին հատորի 524-րդ էջում՝ ինքնագրից։ Տպագրվել են ոչ բոլոր տողերը, քանի որ դրանց զգալի մասը եղել են ջնջված և անընթեռնելի։

## Ծանոթագրություններ

Կատեգորիա:Բանաստեղծություններ
Հայր Գարեգին, մենք երեքով…

«**Հայր Գարեգին, մենք երեքով**…», Հովհաննես Թումանյանի բանաստեղծություններից, գրվել է 1901 թվականի նոյեմբերի 19-ին։

## Ստեղծման պատմություն
Ինքնագիրը պահվում է Եղիշե Չարենցի անվան գրականության և արվեստի թանգարանի Թումանյանի ֆոնդի  92-րդ  համարում, թվագրված՝ «19/XI, Թիֆլիս»։

Այն առաջին անգամ տպագրվել է Հովհաննես Թումանյանի  երկերի լիակատար  ժողովածուի I հատորի 504-505 էջերում՝ ինքնագրից։

1901 թվականի նոյեմբերի 5-ին, Ղ. Ալիշանի մահից հետո, Թիֆլիսյան հայ հոգևորականությունը հրաժարվել է նրա համար հոգեհանգիստ կատարել՝ պատճառաբենելով, որ բանաստեղծը կաթոլիկ է եղել, այլ ոչ թե գրիգոր-լուսավորչական։ Թումանյանը այս բանաստեղծությունը գրել է Ղ. Ալիշանի մահվան կապակցությանբ։

Հայր Գարեգինը  սկզբում եղել է վարդապետ, ապա Կիլիկիայի կաթողիկոս (1867-1952), որն այդ ժամանակ նաև եղել է Թիֆլիսի թեմի առաջնորդի քարտուղար։ Թումանյանը ասելով «Մենք երեքով» նկատի ունի իրեն, իրավաբան և լրագրող Գևորգ Մելիք-Ղարագյոզյանին և Շիրվանզադեին, որոնք հայ ժողովրդի կաղմից ընտրված պատգամավորներ են, որոնք Թիֆլիսի թեմի առաջնորդին պետք է համոզեին, որ Ղ. Ալիշանի համար հոգեհանգիստ կատարվի։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Կարծես թե քիչ էր, ինչ որ արեցին…

«**Կարծես թե քիչ էր, ինչ որ արեցին…**», Հովհաննես Թումանյանի ստեղծագործություններից, որը գրվել է 1896 թվականին։

## Ստեղծման պատմություն
1896 թվականի մարտի 24-ին Մ․ Վարդազարյանի ալբոմում Թումանյանի դրած «*Երբ թույլ եք տալիս, որ Ձեր ալբոմում…*» ոտանավորը փոքր-ինչ վրդովվեցրել է Մ․ Վարդազարյանի մտերիմներին՝ Մխիթար Տեր-Անդրեասյանին և Փիլիպոս Վարդազարյանին։ Նրանք առանձին-առանձին պատասխանել են բանաստեղծին ալբոմի երկու էջերի վրա։ Փիլիպոս Վարդազարյանը գրել է․ «*[[Արձակ]] գրողները ներուստ համոզված են լինում և երբեմն իսկ ստիպված են լինում օրը ցերեկով խոստովանելու, որ իրանք իրանց բանաստեղծներ համարողներին ահագին մեծամասնությունը լոկ նախալներ են*»։ Իսկ Մխիթար Տեր-Անդրեսյանը․ «*Միայն բանաստեղծներն են, որ պատասխանատու չեն  իրանց գրածների համար*»։ Թումանյանը ի պատասխան գրել է այս ոտանավորը։

Երկրորդ տողի կեսերի վրա Թումանյանն աստղանիշ է դրել, ապա տողատակ դրել՝ «Ծանոթ», բայց չի ծանոթագրել։

Մ․ Վարդազարյանի ալբոմը և ինքնագիրը պահվում են Եղիշե Չարենցի անվան գրականության և արվեստի թանգարանի Փիլիպոս Վարդազարյանի ֆոնդի 413 համարում։

Բանաստեղծությունը առաջին անգամ տպագրվել է  1979 թվականին, «Լրաբեր» ամսագրի առաջին համարի 27-րդ էջում։

Հովհաննես Թումանյանի երկերի լիակատար ժողովածուի առաջին հատորում տպագրվել է ինքնագրից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Blackpink (մինի ալբոմ)

**Blackpink** (ոճավորվում է որպես **BLAƆKPIИK**)՝ հարավկորեական Blackpink գըրլ բենդի առաջին ճապոներեն մինի ալբոմը։ Թողարկվել է 2017 թվականի օգոստոսի 30-ին՝ YG Entertainment և Avex լեյբլներում։

Ալբոմը դեբյուտ է կատարել *[[Oricon|Oricon Albums Chart]]*-ի, օրական և շաբաթական չարթերի առաջին հորիզոնականում։ Խումբը, 2011 թվականից ի վեր, երրորդ արտասահմանյան կատարողն է, որը դեբյուտային թողարկումով գլխավորել է չարթերը։

Ալբոմի վերաթողարկումը *Re: Blackpink* անվամբ տեղի է ունեցել 2018 թվականի մարտի 28-ին։

## Կոմպոզիցիաներ
Ճապոներեն ամբողջական ալբոմը, «Square One» ալբոմից, երեք կորեերեն սինգլ է պարունակում (Boombayah և Whistle), և երկրորդ սինգլը «Square Two» ալբոմից (Playing with Fire և Stay) և As If It's Your Last սինգլը։

## Նախապատմություն և թողարկում
2017 թվականի մայիսին հաղորդվեց, որ խումբը, հուլիսի 20-ին, Nippon Budokan-ում դեբյուտային շոուքեյս կիրականացնի և օգոստոսի 9-ին կթողարկի իր դեբյուտային ալբոմը։

Հուլիսի 13-ին պաշտոնապես հայտարարվեց, որ խմբի դեբյուտային ալբոմը կանվանվի Blackpink և կթողարկվի օգոստոսի 30-ին։ Ինչպես նաև թողարկվեց «Boombayah» երգի կորեերեն երաժշտական տեսահոլովակը։ Նույն օրը ալբոմից մանրամասներ բացահայտվեց՝ ներառյալ երգացանկը։ Այն ունի երկու տարբերակ՝ CD + DVD, որը պարունակում է խմբի սինգլների ճապոներեն և կորեերեն տարբերակները, գումարած հինգ երաժշտական տեսահոլովակ, և միայն CD-ն է կորեերեն երգեր պարունակում։

## Փրոմոուշեն
Ճապոնիայում, նոր դեբյուտը հեռուստատեսությունում և համացանցում առաջխացման համար, խումբը թողարկել է երաժշտական տեսահոլովակների ճապոներեն ամբողջական տարբերակները, սկսած 2017 թվականի հուլիսի 10-ից, MTV Japan-ում «Playing with Fire»-ով, հուլիսի 10-ին, Music On!-ում «Whistle»-ը, հուլիսի 13-ին GYAO!-ում «Stay»-ը և «Boombayah»-ն, և վերջին՝ «As If It’s Your Last» երգը հուլիսի 16-ին AbemaTV-ում (K World Channel):

Բացի այդ, խումբը ՅուԹյուբում ներբեռնել է իր սինգլների ճապոներեն կարճ տարբերակները, սկսած հուլիսի 13-ին «Boombayah»-ով և շարունակելով հուլիսի 14-ին «Whistle»-ով, հուլիսի 15-ին «Playing with Fire»-ով, հուլիսի 16-ին «Stay»-ով և հուլիսի 17-ին «As If It’s Your Last»-ով։

Օգոստոսի 8-ին, «Boombayah»-ի ճապոներեն տարբերակը, թողարկվել է iTunes Japan-ում, որպես ալբոմի փրոմո սինգլ։

## Առևտրային հաջողություն
BLACKPINK-ը, 2017 թվականի օգոստոսի 29-ին, դեբյուտ է կատարել Oricon չարթի բարձրագույն հորիզոնականում, թողարկման առաջին օրը 21,583 ֆիզիկական օրինակով վաճառվելով։ Երկրորդ օրը ալբոմը մնաց չարթի բարձրագույն հորիզոնականում։ Այն դեբյուտ է կատարել Oricon չարթի բարձրագույն հորիզոնականում, թողարկման առաջին շաբաթում 39,100 ֆիզիկական օրինակով վաճառվելով։ Նրանք դարձան երրորդ արտասահմանյան արտիստները, ովքեր Oricon չարթում, դեբյուտային թողարկմամբ զբաղեցրել են առաջին հորիզոնականը։ Ալբոմը Ճապոնիայում դարձավ 2017 թվականի օգոստոսին չորրորդ ամենաշատ վաճառված ալբոմը (39,100 վաճառված օրինակ)։

Ալբոմը, զուգակցված վաճառքների համար, նաև գլխավորել է Billboard Japan’s Hot Albums չարթը։

## Երգացանկ

## Չարթեր

## Թողարկման պատմություն

## Ծանոթագրություններ

Կատեգորիա:2017 ալբոմներ
Կատեգորիա:Blackpink խմբի ալբոմներ
Կատեգորիա:Ալբոմներ այբբենական կարգով
Դոնալ Լոգ

**Դոնալ Լոգ** (, ), կանադացի դերասան, պրոդյուսեր, ռեժիսոր, սցենարիստ։

Նկարահանել է Քվինի դերը «Blade» ֆիլմում (1998 թվական)։ Նրա համար բեկումնային է եղել Ջեքի դերը «Երկնքի և Երկրի միջև» ֆիլմի մեջ։ Կրթությունը ստացել է Հարվարդի համալսարանում։ 1990 թվականին առաջին անգամ հայտնվել է հեռուստատեսային ֆիլմում, իսկ 1992 թվականին  իր դեբյուտը կատարեց գեղարվեստական ֆիլմում։ Նրան ճանաչում է բերել Էմկի-ի դերը «Ghost Rider» ֆիլմում, որը հայտնի է նաև «Անարխիայի տղաներ» հեռուստասերիալում (թոշակառու մարշալի դեր), «Վիկինգներ» հեռուստասերիալում, որտեղ Դոնալը խաղացել է Հորիկ արքայի կերպարը։

## Կենսագրություն
Դոնալ Լոգը ծնվել է Օնտարիո նահանգի Օտտավայում քաղաքում։ Նրա հայրը աշխատել է Աֆրիկայում որտեղ էլ հանդիպել է իր կնոջ հետ և ունեցել չորս երեխա:Լոգն ունի երեք քույր՝ Կարինան ով դերասանուհի է, նրա երկվորյակ քույր Դեիրդրեն, և Էիլին։ Դոնալը իր մանկության տարիները անցկացրեց Կալիֆորնիայի Էլ Սենտրո քաղաքում։ Ունի Կանադայի և Իռլանդիայի քաղաքացիություն։

## Կարիերա
Լոգի համար հեռուստատեսությունում լուրջ կարիերա սկսվեց «Գաղտնի նյութեր» սերիալից, որին հաջորդեցին դերերը «Գեթիսբուրգ» (1993), «Փոքրիկ կանայք» (1994), «Բաց ծովում» (1994), «Սիրելի Բոժենկա» (1996), «Ջերի Մագուայր» (1996), «Բլեյդ» (1998), «Բարակ կարմիր գիծ» (1998), «Փախած հարսնացուն» (1999) և այլն։ 2000-ական թվականներին Դոնալը հայտնվում է այնպիսի ֆիլմերում, ինչպիսիք են «Դաո Ստիվան» (2000), «Հյուրանոց», «Միլիոն դոլար» (2000), Վիմ Վենդերսը, «Գողացիր այս ֆիլմը» (2000), «Հայրենասեր» (2000), Մել Գիբսոնի հետ, «Խարդախություն» (2003), «Ուրվական արշավորդ» (2007), «Զոդիակ» (2007), Դևիդ Ֆինչերը, «Մաքս Փեյնը» (2008) և այլն։

## Ֆիլմագրություն
### Ֆիլմ

## Ծանոթագրություններ

Կատեգորիա:21-րդ դարի կինոռեժիսորներ
Կատեգորիա:Կանադացի սցենարիստներ
Կատեգորիա:Կանադացի կինոռեժիսորներ
Կատեգորիա:Հարվարդի համալսարանի շրջանավարտներ
Կատեգորիա:Կանադացի դերասաններ
Կատեգորիա:Հեռուստատեսային դերասաններ
Կատեգորիա:Կանադացի պրոդյուսերներ
Կատեգորիա:Կանադացի հեռուստատեսային դերասաններ
Կատեգորիա:Կանադացի թատրոնի դերասաններ
Էլոիզ (գիրք)

**Էլոիզ** (), մանկական գրքերի շարք, որ ստեղծվել է 1950-ական թվականներին ամերիկացի գրող Քեյ Թոմփսոնի կողմից և նկարազարդվել Հիլարի Նայթի կողմից։ Առաջին գիրքը հրատարակվել է 1955 թվականին։ Էլոիզը վեցմայա աղջիկ է, որն իր դայակի, Վիննի մաստիֆի և Սքիփերդի կրիայի հետ ապրում է Նյու Յորքում՝ «Պլազա» հյուրանոցում։ Էլոիզի կերպարի նախատիպը եղել է Քեյ Թոմփսոնի սանիկը՝ Լայզա Մինելլին, ինչպես նաև հենց հեղինակը։ Էլոիզի վիզուալ կերպարի ստեղծման ժամանակ նկարազարդողն օգտագործել է մոր՝ Քեթրին Ստյորջես Նայթի նկարը, որն արվել է 1930-ական թվականներին։

## Գրքեր
* *Էլոիզ* (Eloise, 1955),
* *Էլոիզը Փարիզում* (Eloise in Paris, 1957),
* *Էլոիզը Սուրբ ծննդին* (Eloise at Christmastime, 1958),
* *Էլոիզը Մոսկվայում* (Eloise in Moscow, 1959),
* *Էլոիզը լոգանք է ընդունում* (Eloise Takes a Bawth, 2002), հրատարակվել է հետմահու։

Ժամանակակից հեղինակների կողմից ստեղծվել են Էլոիզի մասին գրքի բազմաթիվ շարունակություններ։

## Էկրանավորումներ
2003 թվականին Walt Disney Television ընկերության կողմից առաջին երկու գրքերի հիման վրա նկարահանվել են երկու ֆիլմեր՝ «Էլոիզը Պլազայում» () և «Էլոիզը Սուրբ ծննդին» ()։ Էլոիզի դերը կատարել է Սոֆյա Վասիլևան, իսկ դայակին մարմնավորել է Ջուլի Էնդրյուսը։ 2006 թվականին թողարկվել է Էլոիզի մասին գրքերի հիման վրա նկարահանված մուլտսերիալ։ Ռեժիսոր Չարլզ Շայերը, որը նկարահանել է այնպիսի ֆիլմեր, ինչպիսիք են՝ «Ալֆի» և «Հարսի հայրը», սկսել է նկարահանել «Էլոիզը Փարիզում» ֆիլմը համանուն գրքի հիման վրա։ Կինոնկարում, որը գտնվում է արտադրության փուլում, գլխավոր դերը պետք է կատարի Ջորդանա Բիթին, իսկ դայակի դերը՝ Ումա Թուրմանը։ 2012 թվականին հայտարարվել է, որ Ումա Թուրմանը հայց է ներկայացրել ընդդեմ արտադրող ընկերության՝ պահանջելով փոխհատուցում 6 մլն ֆունտ ստեռլինգի չափով։ Պարզ չէ, թե արդյոք Ջորդանա Բիթին մնում է նախագծում, սակայն դա քիչ հավանական է, եթե հաշվի առնվի նրա տարիքը։ 2009 թվականի փետրվարին հայտարարվել է, որ «Էլոիզն Աֆրիկայում» անիմացիոն ֆիլմը թողարկվելու է միանգամից DVD-ով։

### Հեռուստատարբերակներ
* Թատրոն 90, «Էլոիզ» (1956)
* Էլոիզ։ Անիմացիոն սերիալ (, 2006)

### Ֆիլմեր
* Էլոիզը Պլազայում (, 2003)
* Էլոիզը Սուրբ ծննդին (, 2003)
* Էլոիզը Փարիզում 
* Էլոիզն Աֆրիկայում (չեղարկված)

## Ծանոթագրություններ

## Արտաքին հղումներ
* 

Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Մանկական գրքերի շարքեր
Ասկարյան

**Ասկարյան**, հայկական ազգանուն։

## Ազգանունը կրողներ
* Գուրգեն Աշոտի Ասկարյան (1928-1997), ֆիզիկոս։
* Դոն (Մակեդոն) Հովսեփի Ասկարյան (1949-2018), կինոռեժիսոր, լուսանկարիչ։
* Ռոբերտ Հովսեփի Ասկարյան (1956), գեղանկարիչ, քանդակագործ։
* Վահան Թադևոսի Ասկարյան (1830-1858), պատմաբան, տնտեսագետ, բանաստեղծ, թարգմանիչ։

## Տես նաև
* Վրթանես Ասկերյան (1720-1810), բանասեր, Մխիթարյան միաբանության անդամ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Արաբերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Տրեբուխենա

**Տրեբուխենա** (իսպաներեն՝ Trebujena), քաղաք և համայնք Իսպանիայի հարավում՝ Անդալուսիայի մաս կազմող Կադիսի պրովինցիայում։ Համբավվել է այստեղ բռնկված աշխատավորական բողոքի շարժումներով, ինչպես նաև խաղողի այգիներով;

Զբաղեցնում է 69 քառակուսի կիլոմետր տարածք։ 2018 թվականի հունվարի 1-ի տվյալներով բնակչության թիվը կազմել է 7054 մարդ, խտությունը՝ 1 քառակուսի կիլոմետրի վրա 101 մարդ։ Ծովի մակերևույթից առավելագույն բարձրությունը 69 մետր է։ Մարզի վարչական կենտրոն Կադիսից հեռավորությունը՝ 57 կիլոմետր։ Մերձակա քաղաքներն են Կադիսի պրովինցիայի Խերես դե լա Ֆրոնտերան ու Սանլուկար դե Բառամեդան և Սևիլյայի պրովինցիայի Լեբրիխան։
Մերձակայքում գյուղատնտեսական հողեր են, ինչպես նաև՝ բլրաշատ տարածքներ։ Գվադալկիվիր գետի ափամերձ հատվածում մինչև 6 կիլոմետր շերտով ձգվում են ճահճուտները։

## Քաղաքականություն
Քաղաքը հայտնի է աշխատավորական բողոքի հզոր շարժումով. 19-րդ դարում ագարակի աշխատողներն ընդվզել են հողատերերի դեմ։ 1930-ական թվականներին արդեն՝ խաղողի այգիների աշխատողների շրջանում մարդասիրական ավանդույթներ էին ձևավորվել, ակտիվորեն գործում էին Աշխատավորների ազգային կոնֆեդերացիան (համադաշնությունը) և կոմունիստական կուսակցությունը։

1979 թվականի ընտրությունների ժամանակ Տրեբուխենա համայնքի ընտրողների երկու երրորդ մասը իր ձայնը տվել ու քվեարկել էր Իսպանիայի  կոմունիստական կուսակցության օգտին։
### 2015 թվականի ընտրություններ

## Տես նաև
Տրեբուխենայի ամրոց

## Արտաքին հղումներ

*Trebujena - Sistema de Información Multiterritorial de Andalucía
*Trebujena.net - Trebujena.net, The forum, the pictures and the news of Trebujena.

## Պատկերասրահ

BIC-IMG 4018.JPG|Տրեբուխենայի ամրոցը
Lebrija-Marismas-P1060490.JPG|Խաղողի այգիները
Escudo de Trebujena.svg|Քաղաքի զինանշանը


## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Իսպանիայի ամրոցներ
Կատեգորիա:Իսպանիայի աշխարհագրություն
Կատեգորիա:Իսպանիայի բնակավայրեր
Խիմենա դե լա Ֆրոնտերա

**Խիմենա դե լա Ֆրոնտերա** (իսպաներեն՝ **Jimena de la Frontera**), պատմական մեծ անցյալ ունեցող քաղաք և համայնք Իսպանիայի հարավում՝ Կադիսի պրովինցիայում։ Համայնքը, որ բաղկացած է երեք քաղաքներից (Խիմենա դե լա Ֆրոնտերա, Էստասիոն և Սան Պաբլո դե Բուսեյտե), ընդգրկված է Կամպո դե Խիբրալթար կոմարկայի (շրջանի) կազմում, զբաղեցնում է 347 քառակուսի կիլոմետր տարածք, Իսպանիայի ազգային վիճակագրական ինստիտուտի 2018 թվականի տվյալներով ուներ 9.773 բնակիչ։ Խիմենա դե լա Ֆրոնտերան շրջապատված է Լոս Ալկոնոկալես բնական պարկով։ Մարզկենտրոն Կադիսից նրա հեռավորությունը 164 կիլոմետր է։ Բնակավայրի հովանավոր սուրբը Իսիդրո Լաբրադորն է։

## Պատմություն
Հնագույն ժամանակներում քաղաքը բնակեցված է եղել փյունիկցիներով, իբերիացիներով, կարթագենցիներով, հին հռոմեացիներով։ Մավրերը, երբ տիրացել են բնակավայրին, մերձակա բլուրն օգտագործել են որպես ռազմական հենակետ։ Մոտավորապես 750 թվականին նրանք այստեղ ամրոց են կառուցել՝ օգտագործելով դեռևս հին հռոմեական ժամանակներում հիմնադրված, բայց հետագայում ավերված բերդի կրաքարերը, որ տեղական ծագում ունեն։

Խիմենա դե լա Ֆրոնտերան քաղաքի կարգավիճակ է ստացել 1879 թվականին, Ալֆոնսո Տասներկուերորդ թագավորի իշխանության օրոք։

Անցյալում այս բնակավայրը եղել է շատ կարևոր առևտրական վայր. հնագիտական պեղումների արդյունքում նրա տարածքում հայտնաբերվել են բազմաթիվ մետաղադրամներ, որոնք կրում են լատիներեն ու փյունիկերեն մակագրություններ։

## Ժողովրդագրություն

## Փառատոներ
* Քաղաքային դիմակահանդես - փետրվարի վերջ - մարտի սկիզբ
* Գյուղատնտեսական տոնավաճառ - մայիսի երկրորդ շաբաթ
* Գյուղական ամենամյա տոնավաճառ - օգոստոսի երկրորդ շաբաթ
* *Reina de los Angeles*-ին նվիրված փառատոն - սեպտեմբերի առաջին շաբաթ
* Խիմենա դե լա Ֆրոնտերայի միջազգային երաժշտական փառատոն - հուլիսի երկրորդ շաբաթ

## Պատկերասրահ

Image:Jimena_De_La_Frontera.jpg|Քաղաքի համայնապատկերը գիշերով, խորքում՝ ամրոցը
Image:RíoHozgarganta.jpg|Օսգարգանտա գետը քաղաքի մերձակայքում
Image:Rododendron.jpg|Տեսարան Լոս Ալկորնոկալես բնական պարկից
Image:Laja.jpg|Նախապատմական նկարներ Լախա Ալտա քարանձավի պատերին


## Ծանոթագրություններ

## Արտաքին հղումներ
*Jimena de la Frontera  - Sistema de Información Multiterritorial de Andalucía

* Պաշտոնական կայքէջ
* Խիմենա դե լա Ֆրոնտերային նվիրված կայքէջ 
* Página de Jimena de la Frontera: ..entre la Naturaleza y la Historia 
* Սան Պաբլո դե Բուսեիտեին նվիրված կայքէջ
* Estadística económica de Jimena de la Frontera
* Խիմենա դե լա Ֆրոնտերայի միջազգային երաժշտական փառատոնին նվիրված կայքէջ 
* Información sobre el castillo de Jimena
* Información sobre el piñonate de Jimena 

Կատեգորիա:Բնակավայրեր այբբենական կարգով
Կատեգորիա:Իսպանիայի ամրոցներ
Կատեգորիա:Իսպանիայի աշխարհագրություն
Կատեգորիա:Իսպանիայի բնակավայրեր
Պոլիանա Բարբոզա

**Պոլիանա Բարբոզա Մեդեիրոս** (, հայտնի է որպես **Պոլիանա**, ), բրազիլացի պաշտպան։ Բրազիլիայի կանանց ազգային առաջնությունում () հանդես է գալիս որպես Սան Ժոզե կանանց ֆուտբոլի ակումբի անդամ։ Հանդես է գալիս նաև Բրազիլիայի կանանց ֆուտբոլի հավաքականում։

## Ակումբային կարիերա
Հաջող փորձաշրջանից հետո Սանտոս կանանց ֆուտբոլային ակումբը 2009 թվականին Պոլիանայի հետ պայմանագիր է կնքել։ Սան Ժոզե կանանց ֆուտբոլի ակումբ տեղափոխվելով՝ Պոլիանան երեք անգամ արժանացել է *Copa Libertadores Femenina*-ի մրցանակի՝ 2011, 2013 և 2014 թվականների մրցաշարերում։ 2014 թվականի եզրափակչում նա երկու գոլ է խփել։

2014 թվականի դեկտեմբերին Կանանց ակումբային առաջնությունում Պոլիանան հանդես է եկել Սան Ժոզեի կազմում, նույն ամսում համաձայնել է Բրազիլիայի կանանց ֆուտբոլի հավաքականի անդամ իր ընկերուհի Ռոզանայի հետ տեղափոխվել Միացյալ Նահանգներ և պայմանագիր կնքել Կանանց ֆուտբոլի ազգային լիգայի (*NWSL*) «Հյուսթոն Դաշ» թիմի հետ։

Նախքան Հյուսթոնի համար հանդես գալը, Պոլիանան ընդգրկվել է 18 ամսվա ռեզիդենտության ծրագրում, որը նախատեսված էր Բրազիլիայի ազգային հավաքականին Կանադայում 2015 թվականին ՖԻՖԱ-ի կանանց աշխարհի առաջնության և 2016 թվականի ամառային օլիմպիական խաղերին պատրաստելու համար։

2015 թվականի հուլիսին Պոլիանան համաձայնվել է խաղալ Իսլանդիայի Ուրվալսդելդ ակումբի Ստյարնան կանանց ֆուտբոլի թիմի հետ ՈՒԵՖԱ-ի կանանց չեմպիոնների լիգայի որակավորման փուլում։

## Միջազգային կարիերա
2010 թվականի ՖԻՖԱ-ի Մ-20 կանանց աշխարհի գավաթի խաղում Բրազիլիան ներկայացնելուց հետո Պոլիանան իր մեծահասակների հետ խաղում դեբյուտը կատարել է 2012 թվականի ՍանՊաուլոյի միջազգային մրցաշարի ժամանակ։

### Միջազգային գոլեր

## Ծանոթագրություններ

## Արտաքին հղումներ
* 
* Poliana Barbosa Medeiros  – FIFA World Cup profile
* Houston Dash player profile

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Բրազիլացի ֆուտբոլիստուհիներ
Կատեգորիա:Կանանց ֆուտբոլի պաշտպաններ
Կատեգորիա:Սանտոսի ֆուտբոլիստներ
Կատեգորիա:Կորինտիանսի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Մաքս Լևչին

**Մաքս Լևչին** (, ), ամերիկացի վեբ մշակող և ծրագրավորող, համարվում է աշխարհի խոշորագույն էլեկտրոնային վճարային համակարգի՝ PayPal-ի ստեղծողներից մեկը։ Համարվում է այսպես կոչված «PayPal մաֆիայի»՝ ներդրողների և գործարարների ոչ ֆորմալ համայնքի անդամ, որն աշխատում էր PayPal-ում մինչև Իբէյի փակումը։

## Կենսագրություն
Ծնվել է 1975 թվականի հուլիսի 15-ին Կիևում՝ հրեական ընտանիքում։ Մաքսիմիլիան անունով կոչվել է Մաքսիմիլիան Վոլոշինի պատվին, որի մեծ երկրպագուն Մաքսի հայրն էր՝ գրական շրջանակներում հայտնի բանաստեղծ և արձակագիր Ռաֆայել Զալմանովիչ Լևչինը։ Մայրը՝ Էլվինա Պինհասովնա Զելցման (ծնված՝ 1949 թվականին), մուլտիմեդիա նկարիչ, լուսանկարիչ, թարգմանիչ, աշխատել է որպես ծրագրավորող։ Եղբայրը՝ Սերգեյ Լևչինը թարգմանիչ է։

1991 թվականին ընտանիքը արտագաղթում է ԱՄՆ, որտեղ բնակություն է հաստատում Չիկագոյում։

ԱՄՆ տեղափոխվելու ժամանակ Մաքսն արդեն լավ գիտեր անգլերեն, և դա օգնեց նրան ընդունվել Ուրբանա-Շամփեյնում Իլինոյսի համալսարան, որն ավարտեց 1997 թվականին։ Դրանից հետո Մաքսը տեղափոխվեց Սիլիկոնային հովիտ։

Նախքան PayPal-ի համահիմնադիր դառնալը, Լևչինը գործարկել է երեք սթարթափեր, որոնք շահույթ չեն բերել։ Առաջին մեծ գումարը հաջողվել է վաստակել 2002 թվականին, երբ eBay-ը PayPal վճարային համակարգը ձեռք էր բերել 1,5 մլրդ դոլարով։ Նրան, որպես համահիմնադիրներից մեկի, պատկանում էր այն ժամանակ 2,3%-ը, և նա կլանման արդյունքում ստացել էր մոտ 34 մլն դոլար։ 2004 թվականին Լևչինը գործարկել էր Slide սեփական ստարտափը, որի գլխավոր մշակումն էր MySpace սոցիալական ցանցի օգտատերերի համար մեծ թվով լուսանկարների հարմար ցուցադրման ծառայությունը։ Ավելի ուշ Slide-ը կրկին կողմնորոշվել է MySpace-ի և Facebook-ի համար Սոցիալական ծառայություններ ստեղծելու հարցում։

## Ընտանիք
Պապն ու տատը մայրական կողմից եղել են գիտական աշխատողներ։

* Պինկաս Զելցմանը, երկրաֆիզիկոս, գյուտարար, «Ուկրգեոֆիզիկա» միավորման երկրաֆիզիկական սարքաշինության փորձակոնստրուկտորական բյուրոյի գիտաշխատող, «Հորատանցքերի երկրաֆիզիկական հետազոտությունների համար ապարատուրայի կառուցվածք» մենագրության հեղինակ։
* Ֆրիմա Լուկացկայան աստղաֆիզիկոս է, ֆիզիկամաթեմատիկական գիտությունների դոկտոր, ՈՒԳԱԱ գլխավոր աստղագիտական աստղադիտարանի գիտաշխատող, «Սխալ և կիսակառույց փոփոխական աստղերի փայլի վիճակագրական հետազոտություն» (Կիև.).

Մաքս Լևչինը համակարգչային գիտությունների բնագավառում մրցանակ է հիմնել տատիկի պատվին՝ «Ֆրիմա Լուկացկի ինֆորմատիկայի կրթաթոշակ».

2008 թվականին Լևչինն ամուսնացել է Նելլի Մինկովայի հետ, որի հետ նա հանդիպել է մինչև հարսանիքը ավելի քան հինգ տարի։ Զույգն ունի երկու երեխա։

## Գրականություն
*  - Chapter 1: MAX LEVCHIN
* 

## Ծանոթագրություններ

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:Ամերիկացի ծրագրավորողներ
Կատեգորիա:Ամերիկացի ներդրողներ
Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:Ուկրաինայի հրեաներ
Մատրյոշկա (սերիալ)

***Մատրյոշկան*** ամերիկյան կատակերգական վեբ-սերիալ է, ստեղծված Նատաշա Լիոնի, Էմի Փոուլերի ու Լեսլի Հեդլենդի կողմից, նեթֆլիքսի համար։ Մեկնարկել է 2019թ. փետրվարի 1-ին։ Պատմում է մի կնոջ մասին, որ շարունակ մահանում ու վերածնվում է ժամանակային ճեղքի պատճառով։

2019 թվականի հունիսի 11-ին Նեթֆլիքսը հայտարարեց, որ սպասվում է երկրորդ եթերաշրջան։

## Սյուժե
Սերիալը պատմում է Նադյա անունով մի կնոջ մասին, որը Նյու-Յորքում իր ծննդյան երեկույթի ընթացքում մահանում է ու վերակենդանանում է նորից ու նորից՝ վերադառնալով նույն կետին ու վերապրելով նույն գիշերը. նա ամեն կերպ փորձում է պարզել, թե ինչ է կատարվում։

## Դերերում
### Գլխավոր

* Նատաշա Լիոն, որպես Նադյա Վուլվոկով, ծրագրավորող, ով հայտնաբերում է, որ իր 36-ամյակի երեկույթն անընդհատ վերապրում է։
* Գրետա Լի, որպես Մաքսին, Նադիայի ընկերը, ով կազմակերպում է նրա 36-ամյակի երեկույթը։
* Յուլ Վասքես, որպես Ջոն Ռեյես, անշարժ գույքի գործակալ, Նադյայի նախկին զուգընկերը, ով ներկայումս գտնվում է իր կնոջ հետ բաժանվելու գործընթացում։
* Չառլի Բարնեթ, որպես Ալան Զավերի, մի մարդ, ով նույնպես գտնվում է ժամանակային ճեղքում։
* Էլիզաբեթ Էշլի, որպես Ռութ Բրեններ, հոգեբան, Նադյայի և նրա մոր վաղեմի ընկերը։

### Երկրորդական
* Ջերեմի Բոբ, որպես Մայք Քերշավ, քոլեջի գրականության պրոֆեսոր, ում հետ Բեատրիսը սիրավեպ ունի
* Բրենդեն Սեքսթոն III , որպես Ձի, անօթևան մարդ, ում Նադյան օգնում է 
* Ռեբեկա Հենդերսոն, որպես Լիզի,  նկարիչ, Նադյայի և Մաքսինի ընկերը

### Հյուր

* Քլոյի Սեվինյի, որպես Լեոնորա Վուլվոկով, Նադյայի մայրը, ում հետ նա դժվար մանկություն է ունեցել

## Էպիզոդներ

## Ընդունելություն
Սերիալը դրական արձագանքի է արժանացել քննադատների կողմից։ Rotten Tomatoes-ում վարկանիշն 96% է, միջին գնահատականը՝ 8.5/10՝ հիմնված 82 քննադատների կարծիքի վրա։ Metacritic-ում վարկանիշը 89/100 է՝ հիմնված 24 կարծիքի վրա։

## Ծանոթագրություններ

## Արտաքին հղումներ
* 

Կատեգորիա:Անգլերեն հեռուստասերիալներ
Կատեգորիա:Նեթֆլիքսի բնօրինակ ծրագրեր
Կատեգորիա:2019 հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան ֆենտեզի հեռուստասերիալներ
Կատեգորիա:Սև հումոր
Կատեգորիա:Ամերիկյան կատակերգական հեռուստասերիալներ
Կատեգորիա:2010-ականների ամերիկյան հեռուստասերիալներ
Տաք շոկոլադ (ֆիլմ)

**«Տաք շոկոլադ»** (), ռեժիսոր Ժոզե Դայանի կինոֆիլմը։

## Սյուժե
Բի Ջի Կասսիդի՝ գեղեցիկ ամերիկուհի է, նրա հայրը՝  տեխասցի միլիոնատեր է։ Պարոն Կասսիդին ձգտում է ամեն կերպ խուսափել հարկերից և այդ նպատակով նա գնում է կասկածելի վարկանիշ ունեցող ընկերություններ։ Նրա աղջիկը գնում է հոր ճանապարհով և շահավետ գործարք է կնքում՝  գործարան է գնում Ֆրանսիայում։

Այդ գործարանը զբաղվում է շոկոլադի, հենց շոկոլադե կոնֆետների՝ տրյուֆելների արտադրությամբ։ Բի Ջին փորձում է ծանոթանալ գործարանի աշխատանքներին և նա ստիպված է լինում շփվել կառավարիչ Էրիկի հետ։ Աստիճանաբար Բի Ջիի և Էրիկի միջև առաջանում են ռոմանտիկ հարաբերություններ, որոնք վերածվում են սիրո։

## Այլ անվանումներ
*  Amour et chocolat
*  Die Schokoladenprinzessin
*  Goraca czekolada
*  Chocolate
*  Uma Mulher de Negócios, Chocolate Quente
*  Chocolate caliente … bien caliente
*  Amor y chocolate

## Ծանոթագրություններ

## Արտաքին հղումներ
* 
* 
* 

Կատեգորիա:1992 ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Անգլերեն ֆիլմեր
Կատեգորիա:Բելգիական կինոկատակերգություններ
Կատեգորիա:Ֆրանսերեն ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական մելոդրամա ֆիլմեր
Կաստելյար դե լա Ֆրոնտերա

**Կաստելյար դե լա Ֆրոնտերա** (իսպաներեն՝ **Castellar de la Frontera**), քաղաք և համայնք Իսպանիայի հարավում, Անդալուսիայի մաս հանդիսացող Կադիսի պրովինցիայում։ Սկզբնապես եղել է ամրոցի ներսում գտնվող գյուղ։

Ամրոցը միջնադարում կառուցել են մավրերը։ Հետագայում քրիստոնյաները վերակառուցել, ընդարձակել են այն։ Բնակավայրը շրջապատված է Լոս Ալկորնոկալես բնական պարկով և գտնվում է Գվադառանկե գետի ստեղծած ոչ մեծ լճի հարևանությամբ։ 1970-ական թվականներին բնակիչները լքել են գյուղը և տեղափոխվել մերձակայքում հիմնված Նուևո Կաստելյար (Նոր Կաստելյար, Նոր ամրոց) Nuevo Castellar (): Գյուղի դիրքն ու լքյալ վիճակը հրապուրել են մի խումբ գերմանացիների, ովքեր վերցրել են դատարկ տները, ժամանակավոր կացարաններ կառուցել պարիսպներից դուրս։ Հետագայում գյուղը վերաբնակեցվել է reporting a population in 2012 of 3,202.: Պարզ եղանակին այստեղից կարելի է դիտել հյուսիսաֆրիկյան ծովափը, Ջիբրալթարը և հյուսիսում՝ Մալագայի մերձակա լեռնալանջերին փռված գյուղերը։
 
Կաստելյարը մեկուսացված տեղանքում է, լեռնային մի ճանապարհի ծայրին, որը բնակավայրը կապում է A-368 ավտոմայրուղուն։ Բնակավայրը գտնվում է իսպանական միջքաղաքային N-340 խճուղուց 16 և Ջիբրալթարից կամ Ալխեսիրասից 25 կիլոմետր հեռավորության վրա։ Մերձակայքում է գտնվում Ալմոռաիմա երկաթուղային կայարանը, որով նույնպես Կաստելյար դե լա Ֆրոնտերան կապվում է մեծ աշխարհի հետ։

## Տես նաև
Կաստելյարի ամրոց

## Պատկերասրահ

Castillo de Castellar de la Frontera, vista sur.jpg|Ամրոցը
Castellar medieval.jpg|Ամրոցի մուտքը
Castellar de la Frontera, plaza en el conjunto histórico.jpg|Կենտրոնական հրապարակը
Almoraima en Castellar de la Frontera Cádiz 01.jpg|Լա Ալմոռաիմայի կուսանոցն ու աշտարակը (17-րդ դարի բարոկկո ոճի կառույցներ)
Soto Grande - smpgallagher.jpg|Տիպական փողոց
Castellar de la Frontera-Palacio del Marques de Moscoso.jpg|Մարկիզ Մոսկոսոյի պալատը


## Ծանոթագրություններ

## Արտաքին հղումներ
* Պաշտոնական կայքէրը 
* Կաստելյար դե լա Ֆրոնտերայի համայնքապետարան 
* Կաստելյար դե լա Ֆրոնտերա

Կատեգորիա:1971 թվականին հիմնադրված բնակավայրեր
Կատեգորիա:Անդալուսիայի բնակավայրեր
Կատեգորիա:Բնակավայրեր այբբենական կարգով
Կատեգորիա:Իսպանիայի բնակավայրեր
Կատեգորիա:Կադիս պրովինցիայի բնակավայրեր
Դիակոպտոն

**Դիակոպտոն** (), փոքր քաղաք Հունաստանում, որը գտնվում է Պելոպոնեսի հյուսիսում։ Մտնում է Արևմտյան Հունաստանի կազմի մեջ գտնվող Ահեյա ծայրամասային միավորի Էյալիա համայնքի կազմի մեջ։ Ըստ 2011 թվականի մարդահամարի՝ բնակչության թիվը կազմում է 2183 մարդ։ Քաղաքը գտնվում է Կորինֆյան ծովածոցի ափին՝ Վուրայկոս գետի ակունքից ոչ հեռու։ 1885 թվականին կառուցվել է երկաթուղին, որը Դիակոպտոնը կապել է Կալավրիտա քաղաքի հետ։ Միաժամանակ քաղաքի միջով անցել է Աթենք-Կորինթոս-Պատրաս հին ազգային ճանապարհ 8-ը։ Նոր ազգային ճանապարհ 8ա-ն անցել է քաղաքից 1 կմ հարավ։ Դիակոպտոնը գտնվում  է Պատրասից 40 կմ արևելք և Էյոնից 15 կմ հարավ-արևելք։

## Դիակոպտոնի համայնք
Դիակոպտոնի համայնքային միության մեջ մտնում է 4 բնակավայր։ Ըստ 2011 թվականի մարդահամարի՝ բնակչության թիվը հասնում է 2252 մարդու։ Մակերեսը կազմում է 31,998 կմ²։

## Բնակչություն

## Բնիկներ
* Դիոնիսիս Պապայանոպուլոս (1912-1984) - հույն դերասան։

## Ծանոթագրություններ

Կատեգորիա:Հունաստանի քաղաքներ
Էմելին Լորան

**Էմելին ԷՆ-Էմանուել Լորան** (), ֆրանսիացի ֆուտբոլիստ, որը ներկայումս խաղում է *En Avant de Guingamp* ակումբում, տեղափոխված Օլիմպիկ Լիոն կանանց ֆուտբոլային ակումբից։ Լորանը խաղում է որպես հարձակվող։

## Անձնական կյանք
Լորանը Ֆոր դե Ֆրանսից է, Մարտինիկա։ 11 տարեկանում նա սկսել է ֆուտբոլ խաղալ *AS Samaritaine* կանանց ակումբում՝ մինչև 13 տարեկանների կազմում։

## Կարիերա
## Ակումբային կարիերա
Ակումբային մակարդակում Լորանը խաղացել է *Montpellier HSC (Women)* -ում (Մոնպելիե կանանց ֆուտբոլային ակումբ), Բորդոյի կանանց ակումբում և Օլիմպիկ Լիոն կանաց ֆուտբոլային ակումբում։ 2019 թվականի հունվարին Լորանը տեղափոխվել է *En Avant de Guingamp* մրցաշրջանի մնացած ժամանակաշրջանի համար։

## Միջազգային կարիերա
Լորանը Ֆրանսիայի ֆուտբոլի կանանց մինչև 19 տարեկանների ազգային հավաքականում ՈՒԵՖԱ-ի 2017 թվականի մինչև 19 տարեկանների առաջնությունում խփել է երեք գոլ։ Նա ներկայացրել է Ֆրանսիայի ֆուտբոլի կանանց մինչև 20 տարեկանների ազգային հավաքականը ՖԻՖԱ-ի 2018 թվականի մինչև 20 տարեկանների աշխարհի գավաթի ժամանակ։ Գանայի ֆուտբոլի կանանց մինչև 19 տարեկանների ազգային հավաքականի հետ բացման խաղում նա խփել է երեք գոլ, որում Ֆրանսիան հաղթել է 4–1 հաշվով։ Լորանը մրցաշարում չորս գոլ է խփել, որը Ֆրանսիան ավարտել է չորրորդ տեղում։

19 տարեկանում Լորանն ունեցավ իր առաջնախաղը Ֆրանսիայի ֆուտբոլի կանանց հիմնական հավաքականում, որպես փոխարինող մասնակցելով Ավստրալիայի ֆուտբոլի կանանց հավաքականի հետ խաղին։ 2019 թվականի մայիսին Լորանն ընտրվել է Ֆրանսիայի հավաքականում ՖԻՖԱ-ի կանանց աշխարհի գավաթի համար։ Այդ ժամանակ նա ունեցել է երեք ելույթ Ֆրանսիայի հավաքականում։

## Ծանոթագրություններ

## Արտաքին հղումներ
* Ֆրանսիայի ֆուտբոլի ֆեդերացիայի պրոֆիլ 

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի հարձակվողներ
Կատեգորիա:Ֆուտբոլիստուհիներ
Մարակայբո (լիճ)

**Մարակայբո**, խոշորագույն լիճ (աշխարհագրական առումով ծոց) Վենեսուելայում։ Գտնվում է տեկտոնական լեռների՝ Սիերա դե Պերիխա արևմտյան և Կոլդիլեռա դե Մերիդայի հարավային և արևելյան  լեռնաշղթաների միջև։ Հյուսիսային մասում ծանծաղ է, հարավային մասում խորությունը հասնում է 250 մետրի (հարկավոր է նշել, որ ըստ որոշ աղբյուրների` խորությունը չի անցնում 50 մետրը և նույնիսկ 35 մետրը)։ Ափերը ճահճակալած են։ Հյուսիսում լիճը միանում է Վենեսուելայի ծոցին փոքրիկ նեղուցով (2-4 մ խորությամբ) և սնվում է բազմաթիվ աղբյուրների և գետերի ջրերով, որոնցից ամենախոշորը Կատատումբո գետն է։ Մարակայբոն Հարավային Ամերիկայի ամենախոշոր լիճն է, նրա մակերեսը 13 210 կմ² է (սակայն նրա մակերեսը կրճատվում է գետերի առատ բերուկների պատճառով), նա հանդիսանում է նաև Երկրագնդի հնագույն լճերից մեկը (որոշ աղբյուրները երկրորդն է հնությամբ)։ Լճի ափերին ապրում է Վենեսուելայի բնակչության գրեթե մեկ չորրորդը։

Լիճն իր անվանումը ստացել է գաղութացման շրջանում տեղական առաջնորդ Մարայի և *կայիբո*՝ երկիր բառերից, և նշանակում է «Մարայի երկիր»։

## Աշխարհագրություն
ձախից|մինի
Մարակայբո լճով անցնում է երկու ծովային ուղի, երկու նավահանգիստների համար՝ Մարակայբո և Կաբիմաս։ Մարակայբոյի ավազանում կան նավթի մեծ պաշարներ, որոնց շնորհիվ ավազանը հանդիսանում է Վենեսուելայի բարեկեցության աղբյուրը։ Լճի հատակում փորված հատուկ ջրանցքը հնարավորություն է տալիս, որ լիճ մտնեն օվկիանոսային նավերը։ 8 կիլոմետրանոց Գեներալ Ռաֆայել Ուրգանտի կամուրջը (շինարարությունն ավարտվել է 1962 թվականին), որը ձգվում է նեղուցի վրայով, հանդիսանում է աշխարհի ամենաերկար կամուրջներից մեկը։

Մարակայբոն հայտնի է յուրահատուկ բնական երևույթով, որը հայտնի է որպես «Կատատումբո կայծակ», կայծակ, որն անընդհատ առաջանում է այն հատվածում, որտեղ լիճ է թափվում Կատատումբո գետը։

## Պատմություն
1499 թվականին Մարակայբո լիճը հայտնաբերել է Ալոնսո դե Օխեդան և Վենեսուելա երկրին տվել է «Փոքրիկ Վենետիկ» անունը։ Լճի արևմտյան ափին 1529 թվականին կառուցվել է Մարակայբո նահավահանգիստը։

1823 թվականի հուլիսին այստեղ տեղի է ունեցել Մարակայբոյի ճակատամարտը, որը մեծ դեր է ունեցել Վենեսուելայի անկախացման գործում։

Մարակայբոյի ավազանում նավթի արդյունահանումն սկսվել է 1914 թվականին, հորատանցքերը հատվել են Bataafsche Petroleum Me ընկերության կողմից, որը հանդիսանում է «Ռոյալ Դաթչ Շել» ընկերության նախնին։

## Բնակեցում
Լճի հարավային և հարավ-արևմտյան մասում մինչև հիմա գոյություն ունեն մի քանի գյուղեր։ Այս գյուղերը կտրված են ժամանականից քաղաքակրթությունից, այստեղի բնակչությունը տառապում և մահանում է բազմաթից հիվանդություններից, ինչպես նաև Հենտինգտոնի հիվանդությունից, որը առավել հայտնի է «*սուրբ Վիտտոսի  կայթ*» անունով։

## Ծանոթագրություններ

## Արտաքին հղումներ
* 
* Lake Maracaibo — Encyclopædia Britannica

Կատեգորիա:Լճեր այբբենական կարգով
Կատեգորիա:Վենեսուելայի լճեր
Կատեգորիա:Հարավային Ամերիկայի լճեր
Դավբերի

**Դավբերի** (), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։

## Դիրք
Գյուղը գտնվում է ծովի մակարդակից 1840 մետր բարձրության վրա։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 12 մարդ։

## Ծանոթագրություններ

Կատեգորիա:Մեստիայի շրջան
Կատեգորիա:Վրաստանի գյուղեր
Ասրյան

**Ասրյան**, հայկական ազգանուն։

## Ազգանունը կրողներ
* Աշոտ Մինասի Ասրյան (1920-1992), Խորհրդային Միության հերոս, փոխգնդապետ։
* Արայիկ Յուրիկի Ասրյան (1972-1993), ազատամարտիկ
* Արթուր Մելսիկի Ասրյան (1971-1992), ազատամարտիկ։
* Արկադի Գուրգենի Ասրյան (ծնվ․ 1947), հրատարակիչ։
* Արուս Հարությունի Ասրյան (1904-1987), դերասանուհի։
* Գարեգին Ասրյան (1875-1916), թղթակից։
* Էդվարդ Էդիսոնի Ասրյան (ծնվ․ 1977), Հայաստանի զինված ուժերի գեներալ-լեյտենանտ։
* Թևադրոս Ղահրամանի Ասրյան (1918-1942), դերասան։
* Ժասմեն Ասրյան (1949), դերասանուհի, հասարակական-քաղաքական գործիչ։
* Խաչիկ Մայիսի Ասրյան (1970), պետական, հասարակական գործիչ։
* Կարեն Արարատի Ասրյան (1980-2008), շախմատիստ, միջազգային գրոսմայստեր։
* Մուրադ Միշայի Ասրյան (1960-1993), ազատամարտիկ։
* Սեդրակ Սերգեյի Ասրյան (1972-2016), ազատամարտիկ, արցախյան և քառօրյա պատերազմների մասնակից։
* Ստալինա Խորենի Ասրյան (1973-1993), բուժքույր, արցախյան պատերազմի մասնակից։
* Սուրեն Սիմոնի Ասրյան (1928-2001), անասնաբույժ։

## Տես նաև
* Ալբերտ Միքայելի Ասիրյան (ծնվ․ 1933), ճարտարագետ-շինարար։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Հայկական ազգանուններ
Կատեգորիա:Յան վերջածանցով ազգանուններ
Արքայադուստր Դիանայի հիշատակին նվիրված խաղահրապարակ

մինի|Արքայադուստր Դիանայի հիշատակին նվիրված խաղահրապարակ
**Արքայադուստր Դիանայի հիշատակին նվիրված խաղահրապարակ** (, նաև ), մանկական խաղահրապարակ Լոնդոնի Քենսինգթոն և Չելսի շրջանում՝ Քենսինգթոնյան այգիների հյուսիսարևմտյան հատվածում։ Խաղահրապարակը նվիրված է Ուելսի արքայադուստր Դիանային, և նրա պատվին քաղաքում ստեղծված հուշարձաններից մեկն է զբոսանքի ուղու և նրա հիշատակին նվիրված շատրվանի հետ միասին։

Խաղահրապարկը երևում է Քենսինգթոնյան պալատից, որտեղ նախկինում բնակվել է արքայադուստրը։

## Պատմություն
Խաղահրապարակը բացվել է 2000 թվականի հունիսի 30-ին։ Բացման արարողությանը ներկա են եղել Մեծ Բրիտանիայի ապագա վարչապետ Գորդոն Բրաունը (այդ ժամանակ եղել է գանձապետության կանցլեր) և Դիանայի եղբայր կոմս Սպենսերն իր ընտանիքի հետ, բայց Բրիտանիայի թագավորական ընտանիքի անդամներն անտեսել են այդ իրադարձությունը։ Խաղահրապարակի ստեղծման ծախսը կազմել է 1,7 մլն ֆունտ ստեռլինգ։

## Նկարագրություն
ԽԱղահրապարակը գտնվում է Փիթեր Պենին նվիրված հրապարակի տեղում, որը կառուցվել էր դեռ Ջեյմս Մեթյու Բարրիի կենդանության օրոք՝ 1906 թվականին, սակայն զբաղեցնում է մեծ տարածք։ Ընդ որում՝ հրապարակի դիզայնը հիմնված է Փիթեր Պենին նվիրված գրքի սյուժեի վրա. նրա կենտրոնում տեղակայված է ծովահենների հսկայական փայտե նավ, որի վրա կարող են բարձրանալ երեխաները, իսկ նավի շուրջն ավազ է լցված։ Խաղահրապարակում կան նաև սահուղի, ճոճանակներ, սոնսորային ուղի, երաժշտական այգի, տնակներ, վիգվամ, խաղային տարբեր քանդակներ։ Սահմանափակ կարողություններով երեխաները կարող են խաղալ ինչպես հիմնական հատվածում, այնպես էլ հատուկ կառուցված տարածքում։
Խաղահրապարակը բաց է անվճար այցելությունների համար, և ամեն տարի այնտեղ լինում է ավելի քան մեկ միլիոն այցելու։ Ընդ որում՝ օրվա մեծ մասն այնտեղ կարող են մտնել միայն երեխաներին ուղեկցող մեծահասակներ, իսկ առանց երեխաների մեծահասակների մուտքը թույլատրվում է միայն առավոտյան՝ ժամը 9:30-10:00։ Մեծ թվով այցելուների դեպքում խաղահրապարակի դիմաց ձևավորվում է հերթ։

Խաղահրապարակի մոտ գտնվում է Էլֆին Օուք (Elfin Oak) 900-ամյա կաղնին, որի բնի վրա փորված ու ներկված են թզուկների, էլֆերի ու կենդանիների ֆիգուրներ։

## Փաստեր
* 2014 թվականի օգոստոսին խաղահրապարակ են այցելել Քեյթ Միդլթոնն ու արքայազն Ջորջ։ 
* Խաղահրապարակում են տեղի ունենում «Նոր պահակախումբ» ֆանտաստիկական վեպի տեսարաններից մեկը (գլխավոր հերոսը խաղահրապարակում խմում է գարեջուր՝ զրուցելով կախարդուհի Արինայի հետ)։

## Ծանոթագրություններ

## Արտաքին հղումներ
* Описание мемориала на сайте The Royal Parks  
* Описание мемориала на сайте боро Кенсингтон и Челси 
* Описание мемориала и отзывы на сайте TripAdvisor

Կատեգորիա:Լոնդոնի տեսարժան վայրեր
Ջիա Քարիդես

**Ջիա Քարիդես** (, ), ավստրալիացի դերասանուհի և կինոպրոդյուսեր։

## Կենսագրություն և կարիերա
Ջիա Քարիդեսը ծնվել է 1964 թվականի հունիսի 7-ին Սիդնեյում (Նոր Հարավային Ուելս նահանգ, Ավստրալիա), հույնի և անգլուհու ընտանիքում, ազատ տիրապետում է ինչպես անգլերենին, այնպես էլ հունարենին։ Քարիդեսն ունի երկու քույր՝ դերասանուհի Զոի Քարիդեսը (ծնվել է 1962 թվականին) և երգչուհի ու երգերի հեղինակ Դանիել Քարիդեսը։ Նրանք սովորել են Չատսվուդի միջնակարգ դպրոցում Մարկ Թեյլորի հետ միասին, որը ներկայում կրիկետի հայտնի խաղացող է։ Ջիա Քարիդեսն իր դերասանական կարիերան սկսել է 12 տարեկանում։ Առաջին ֆիլմը, որում նա նկարահանվել է, եղել է «Սիրային նամակներ Թերալբա ռոուդից» () դրաման, որի գլխավոր դերերը կատարել են Բրայան Բրաունն ու Քրիս Մաքվեյդը։ Որպես դերասան-կամավոր մասնակցել է Երիտասարդ պատմողների ծրագրին։ Կինոկարիերայից բացի մի որոշ ժամանակ աշխատել է երեխաների խնամքի կենտրոնում Լեյն Քոուվում (Սիդնեյի ծայրամաս)։

Առավել հայտնի է «Կանոններին համապատասխան» ֆիլմում կատարած Լիզ Հոլթի, «Փայլուն ստեր» ֆիլմում՝ Սյուզի Քոնորի և «Իմ մեծ հունական հարսանիքը» ֆիլմում՝ զարմուհի Նիքիի դերերով։

1998-2016 թվականներին Քարիդեսն ամուսնացած է եղել դերասան Էնթոնի Լապալյայի հետ, որից ունեցել է դուստր՝ Բրիջեթը (ծնվել է 2003 թվականի հունվարին)։ Դերասանուհի Նաոմի Ուոթսի մտերիմ  ընկերուհին է։

## Ընտրյալ ֆիլմագրություն

## Ծանոթագրություններ

Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Կատեգորիա:Կինոպրոդյուսերներ
Կատեգորիա:Հեռուստատեսային դերասանուհիներ
Պրիեդոր (համայնք)

**Պրիեդոր համայնք** (), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևմտյան հատվածում։ Վարչական կենտրոնը համարվում է Պրիեդոր քաղաքը։

## Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 97588 մարդ։

;Համայնքի բնակչության էթնիկ խումբը՝

## Բնակավայրեր
Համայնքի կազմի մեջ են մտնում 71 բնակավայրեր, որոնց թվում է Պրիեդոր քաղաքը։

## Ծանոթագրություններ

Կատեգորիա:Սերբական Հանրապետության համայնքներ
Ռոտա (Իսպանիա)

**Ռոտա** (), քաղաք և համայնք Իսպանիայի հարավում, Անդալուսիայի մաս հանդիսացող Կադիսի պրովինցիայի Կոստա Նորոեստե դե Կադիս շրջանի կազմում։ 1997 թվականից ընդգրկվել է **Բահիա դե Կադիս** անվանումը կրող համայնքային համագործակցության մեջ։ Զբաղեցնում է 84 կմ² տարածք։ 2010 թվականի տվյալներով բնակչության թիվը եղել է 28904 մարդ։ Հեռավորությունը պրովինցիայի կենտրոնից՝ Կադիսից 36 կիլոմետր է։

Այստեղ է գտնվում իսպանա-ամերիկյան ռազմածովային խոշոր բազան։

## Անվանի ռոտացիներ
* Անխել Գարսիա Լոպես - բանաստեղծ
* Առին Սեչ - դերասանուհի
* Խուան դե Քիրոս - բանաստեղծ
* Ֆելիպե Բենիտես Ռեյես - բանաստեղծ
* Ֆեռնանդո Նինյո Բեխարանո - նախկին ֆուտբոլիստ 
* Ֆրանսիսկո Խավիեր Սաֆրա Նինյո - նախկին ֆուտբոլիստ
* Մանուել Վիլյալբա - նախկին ֆուտբոլիստ 
* Խուան Խոսե Կանյաս Գոտիերես - նախկին ֆուտբոլիստ
* Խոսե Ալբերտո Կանյաս Ռուիս-Էռերա - ֆուտբոլիստ
* Խուան Պաբլո Նինյո Կաստելյանոս - նախկին ֆուտբոլիստ
* Խոսե Մարիա Մարտին-Բեխարանո - ֆուտբոլիստ
* Խոսե Մարիա Ռուիս-Մատեոս ի Խիմենես դե Տեխադա - իմպրեսարիո
* Բարտոլոմե Պերես - Քրիստափոր Կոլումբոսի դեպի Ամերիկա կատարած երկրորդ ծովարշավի Սան Խուան նավի նավաստի
* Ալեխանդրո Մասիաս, բեմական անունը՝ "Er Maci" - արտիստ
* Բեատրիս Սանչես - բասկետբոլիստուհի
* Բելեն Լոպես - Մոտոարշավորդ
* Ամալյա Կարվիա - Իսպանիայում առաջին սուֆրաժիստուհիներից
* Մարկոս Գառիդո - մոտոարշավորդ

## Պատկերասրահ

File:Rota - torre del convento de la Merced.jpg|Լա Մերսեդ կուսանոցի աշտարակը
File:Rota - Capilla de la Caridad.jpg|*Capilla de la Caridad* եկեղեցին
File:Rota - Castillo de Luna - exterior.jpg|Castillo de la Luna-ն (Լուսնի ամրոցը)
File:Rota - Castillo de Luna.jpg|Castillo de la Luna-ն (Լուսնի ամրոցը)
File:Rota parroquia de ntra sra de la o 2.jpg|Օ-ի Աստվածամոր եկեղեցին
File:Rota parroquia de ntra sra de la o.jpg|Օ-ի Աստվածամոր եկեղեցին
File:ROTA00945.jpg|Լողափը

Zócalo mudéjar - Rota - Castillo de Luna.jpg|Լուսնի ամրոցի պալատի դահլիճի հախճասալե նախշազարդը
Rota - Portada de piedra ostionera.jpg| 
Veracruz Rota.JPG|Վերակրուս ամրոցը 
Nazareno Rota.JPG|Նասարենո եկեղեցին 
Rota puerto.jpg|Նավահանգիստը 


## Արտաքին հղումներ
* Պաշտոնական կայքէջը
* rota.com.es — Ռոտա, Անդալուսիա - Իսպանիա
* VillaDeRota.com
* Sitio de la Base Naval estadounidense de Rota
* Conferencia de sobre la historia de Rota pronunciada por MARTÍNEZ RAMOS, José Antonio
* Օ-ի եկեղեցու մոդելը 3D para Google Earth y Google Sketchup
* Լուսնի ամրոցի մոդելը en 3D para Google Earth y Google Sketchup

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Իսպանիայի աշխարհագրություն
Կատեգորիա:Իսպանիայի բնակավայրեր